cyanic-selkie/wikianc huggingface dataset:
היתבין בשמרין
מהלכיהם של עזרא ונחמיה לביטול הצו
עזרא ונחמיה לא שקדו על השמרים, אלא עשו כל מאמץ לשכנע את המלך לבטל את הצו ובשנה השביעית למלכות ארתחששתא (458 לפנה"ס) נשלח עזרא מטעם המלך, ובידיו ייפוי כוח המבטל את האיסור ללמוד תורה, ולדון על פי דיני ישראל, וכן הרשאה חדשה, המרחיבה את זכויות המקדש בירושלים, ומתירה להעביר כסף וזהב לצורכי המקדש והקורבנות. בנוסף תרם המלך כסף וזהב לעבודת המקדש, ואף ציווה על גזברי היתבין שבשומרון, לתרום למטרות אלו בעין יפה.
ממלכת עכברי השן
באחד מפרקי הסדרה מופיע רומואלד האייל, אחד מהאיילים של סנטה קלאוס, אשר הופקה סדרה בכיכובו בשם "Romuald the Reindeer" שהחלה את שידוריה בשנת 1996.
דאגלס (מחוז, אורגון)
דמוגרפיה
על פי מפקד האוכלוסין של שנת 2010 התגוררו במחוז 107,667 תושבים ב-48,662 משקי בית ו-43,846 משפחות. צפיפות האוכלוסין היא 8 תושבים לקילומטר.
קניתיים
השם Acrocephalidae מיוונית עתיקה, akros, "הגבוה ביותר", ו-kephale, "ראש". ייתכן שנאומן ונאומן (אב ובן, אורניתולוגים גרמניים שהגדירו את הסוג קנית) חשבו כי akros פירושו "חד, שפיצי".
פרס בחירת הילדים של ניקלודיאון לזמר האהוב ביותר
פרס בחירת הילדים של ניקלודיאון לזמר האהוב ביותר הוא פרס אשר נכלל בקטגוריית המוזיקה של הטקס, כחלק מן ארבעה החלקים. ניתן על ידי צופי ניקלודיאון המורכב מקהל ילדים הם שמצביעים ובוחרים את הזוכים בתחומים השונים, והזוכה בטקס מקבל פסלון כתום בצורת ספינת אוויר (בלימפ), שהייתה לוגו הערוץ במשך רוב התקופה שבין השנים 1984–2009, והוא אף משמש כגלילור (חלול במרכז) עבור אלבום מוזיקה. פרס זה מחולק בעבר כפרס אחד יחד עם פרס "להקה האהובה ביותר".
אליעזר ירושלמי
קורות חיים
אליעזר ירוסלימסקי נולד בהורודישטט, במחוז ברנוביץ' (כיום בלארוס), בנם של יוסף ולאה, במשפחה ציונית. אביו הוסמך לרבנות ושימש כשופט.
קיבל חינוך מסורתי, וסיים בית ספר על-יסודי ב-1915. בזמן מלחמת העולם הראשונה השתתף בקורסים להוראה שאורגנו על ידי כוחות הכיבוש הגרמניים ונשלח למחנה ריכוז בבלווז'סקאיה. לאחר המלחמה החל ללמד, ואחרי שירות קצר כמתנדב בצבא האדום השתקע ב-1926 בליטא. ירושלמי סיים ב-1929 תואר מוסמך בפילוסופיה והיסטוריה באוניברסיטה בקובנה ודוקטורט בהיסטוריה באוניברסיטת קניגסברג (נושא הדיסרטציה שלו היה "היחסים בין זיגמונד הראשון ובין המסדר הטווטוני והדוכסות הפרוסית בשנים 1510–1525").
יאיר אסייג
קריירה
כבש 64 שערי ליגה.
המנון פרו
היסטוריה
לאחר שפרו הכריזה על עצמאותה, הגנרל חוסה דה סן מרטין ארגן תחרות ציבורית לבחירת המארש הלאומי. ב-7 באוגוסט בשנת 1821 התחרות פורסמה ב-Gaceta Ministerial (העיתון המיניסטריאלי). הפרסום קרא לפרופסורים של שירה, מלחינים ושאר חובבים לשלוח את יצירותיהם החתומות למחלקת המדינה לפני ה-18 בספטמבר, אז ועדה ייעודית תחליט איזה מהם יאומץ בתור "המארש הלאומי". מחבר היצירה יזכה בתמורה בתודתם של הממשלה והציבור.
גלסון דאלה
ז'אקינטו מואונדו "גלסון" דאלה (בפורטוגזית: Jacinto Muondo "Gelson" Dala; נולד ב-13 ביולי 1996) הוא כדורגלן אנגולי המשחק בעמדת הקשר ההתקפי באל-וכרה.
המנון פרו
היסטוריה
הניסיון האחרון לשנות את ההמנון היה במהלך תקופת שלטונו של גנרל חואן ולסקו אלבראדו, שניסה לשנות את הבתים השני והשלישי. כפי שקרה עם שינויים קודמים, גם שינוי זה נכפה בטקסים רשמיים ובבתי ספר. במהלך שלטונו של הנשיא הגנרל פרנסיסקו מוראלס ברמודס, הבית האחרון הושר במקום הבית הראשון. אולם גם שינויים אלה לא צלחו, וההמנון המקורי נקבע מחדש כאשר יורשו של ברמודס, פרננדו בלאונדה טרי, נבחר לנשיא בשנת 1980.
אוחניה
היסטוריה
משנת 1815 ועד מלחמת העולם הראשונה נכללה העיירה במלכות פולין הקונגרסאית. בשנת 1915 נכבשה העיירה בידי צבאות האוסטרים, ששלטו בה עד לנסיגתם ב-1918.
בשואה
בתקופה זו הובאו לעיירה פליטים יהודים מעיירות ומכפרים באזור, ביניהם 680 יהודים מהורודלו באביב 1942. במאי 1942 הגיע מספר היהודים בעיירה ל-2,025 נפש.
חואנגלונג
גאולוגיה
מקורם של המים בערוץ הם במי הפשרת השלגים שחלחלו דרך שכבות סלעי המשקע הקרבונטיים מתת-תור הקרבון הפנסילבני, הגיבו איתם וקלטו יונים של סידן (++CA), ביקרבונט (-HCO3) ופחמן דו-חמצני (CO2) לפני שהם פורצים דרך מעיינות בקרקעית הערוץ. ההשקעה של הקלציט מתרחשת כאשר הפחמן הדו-חמצני משתחרר מהמים בשל ירידת הלחץ, עליית הטמפרטורה, פעילות אורגנית או מערבולות. ירידת אחוז הפחמן הדו-חמצני במים מקטינה את המסיסות של המוצקים במים ומאפשרת לקלציט (CACO3) לשקוע. השקיעה מתגברת במקומות שבהם המים סוערים, כדוגמת מפלים, וזהו הגורם ליצירת הקירות של בריכות הטרוורטין, שבאחת מהן מגיע גובה הקיר ל-6.2 מטרים.
אקלים
האקלים ברוב שטחה של השמורה הוא סובטרופי גשום, אך בשל הפרשי הגובה יש בה אזורים בעלי אקלים ממוזג, אקלים ממוזג קר ואקלים ארקטי. המגוון הגדול של אזורי אקלים שונים מספק בתי גידול מתאימים למינים רבים ומגוונים של צמחים ובעלי חיים.
חמור (שרק)
בסדרת סרטי הקולנוע, דובבה דמותו של חמור בגרסה האנגלית על ידי אדי מרפי, ובגרסה העברית על ידי ליאור כלפון. מגזין "אמפייר" דירג את דמותו של חמור כדמות האנימציה ה-21 הטובה ביותר, מתוך רשימה של 50 דמויות.
שרק
חמור היה בבעלות אישה זקנה שניסתה למכור אותו למשמר המקומי, שהציע כסף עבור כל חיה קסומה. האישה הציגה את חמור כבעל יכולות דיבור, אך על מנת שלא יילקח על ידי המשמר, חמור שתק. האישה ניסתה לגרום לו לדבר ובעת התנגדותו להם נשפכה אבקת קסם על חמור, שהעניקה לו את היכולת לעוף. חמור החל לעוף, וחשף בפני כולם את יכולות הדיבור שלו, אך לרוע מזלו הקסם התפוגג תוך כמה שניות, והוא נפל על האדמה. עם נפילתו על האדמה, השומרים רצו לעברו, והוא החל בבריחה.
בבוקר שלמחרת, שרק מצא מחוץ לביתו יצורים קסומים רבים, ואלו סיפרו לו כי הם הגיעו לביתו על מנת לתפוס מחסה מפני הלורד פרקווד, שרוצה לכלוא אותם. שרק החליט להתעמת עם פרקווד, ויחד עם חמור, לאחר שאף אחד אחר לא רצה להתלוות אליו, הוא יוצא אל טירתו.
קרמילה (סדרת אינטרנט)
עונה שלישית
בעונה השלישית לורה, קרמילה ולה-פונטיין לכודות בספרית האוניברסיטה ממנה לורה ממשיכה לשדר את הולוג. הספרייה, כתפאורה דינמית, היא על-טבעית ומגיבה באופנים משונים להתנהגויות של השוהות בה. בראשית העונה, לורה וקרמילה אינן ביחד ולורה מתכחשת למאורעות העונה הקודמת. ניכר מתח מיני בין השתיים כשלבסוף הן נכנעות לרגשותיהן ושוב הופכות לבנות זוג. בעונה זו מופיע גם אבא של לורה שבא כדי לחלץ את בתו מאוניברסיטת סיילס, אך לורה עומדת על דעתה בפניו ונשארת עם קרמילה וחבריה. לורה, קרמילה ולה-פונטיין מנסות להציל את פרי עליה הדיקנית השתלטה כליל. הדיקנית בגופה של פרי מאיימת לפתוח את שער הגיהנום שיביא לדיראון עולם. בקרב האחרון נגד הדיקנית, לה-פונטיין מאבדת עין, הדיקנית עוקרת את ליבה של לורה, אך לורה מבינה שהתשובה היא אהבה: אובדן אהוב מילא את ליבה של הדיקנית במרירות ושנאה, לכן לורה מחבקת את הדיקנית ובכך משחררת אותה מאחיזתה בפרי ובקרמילה. קרמילה שבה להיות בת-תמותה. כדי להשיב לחיים את לורה, קרמילה מהמרת על חייה שלה תמורת חייה של לורה עם אלת המוות, בדמותה של מטי. היא מנחשת את התשובה לחידת האלה, ובכך זוכה בחייה שלה ובחייה של לורה.
פלורנס (אריזונה)
פלורנס (באנגלית: Florence) היא עיר במחוז פינאל שבמדינת אריזונה, ארצות הברית. העיר ממוקמת על הגדה הדרומית של נהר חילה כ-80 ק"מ מפיניקס. העיר היא בין הוותיקות באריזונה. היא כוללת 25 בניינים שנכללו ברשימת מקומות היסטוריים.
בוב איינשטיין
פרסים
איינשטיין זכה פעמיים בפרס אמי. הראשון בשנת 1969 על כתיבת התסריט לסדרה הקומית "Smothers Brothers", כחלק מצוות הכותבים. ב-1977 זכה בפרס אמי נוסף שניתן לתוכנית של דיק ואן דייק ברשת NBC בקטגוריית Outstanding Comedy-Variety or Music Program.
אי-שרדות אולסטארס
דמויות
מנחים
האוגרים הגיבורים
המתמודדים המקוריים שנמצאים בקבוצת האוגרים הגיבורים הם: מייק, זואי, קמרון, סם, קורטני, לינדזי וסיירה.
פיצול האישיות של מייק
מייק יכול להשתנות למספר דמויות: מייק חוזר לעצמו בכל פעם שזואי (הבחורה שבה הוא מאוהב) בסכנה.
ניקולאוס היילמן
בריגדפיהרר ניקולאוס היילמן (בגרמנית: Nikolaus Heilmann; 20 באפריל 1903 – 30 בינואר 1945) היה קצין בכיר בוואפן אס אס שפיקד על גיס במלחמת העולם השנייה.
אמזון אקו
היסטוריה
העבודה על אמזון אקו החלה בשנת 2011 תחת שם הקוד "פרויקט D". הוא נקרא כך לאחר שפרויקט הקינדל נקרא "פרויקט A", ה-Fire Phone, טלפון חכם מבית אמזון, היה "פרויקט B". "פרויקט C" היה בתחילה אמזון אקו והופסק, ולא ידוע במה הוא עסק במדויק. בתחילה יועד המכשיר להיות רמקול חכם בלבד ובהמשך הפך גם למרכז בית חכם. זה קרה לאחר שהסייענית האישית, אלכסה, השתפרה והחלה לשלוט במכשירים חכמים.
פגיעה בפרטיות
אמזון שומרת את ההקלטות של מכשירי האקו השונים שלאחר שמיעת "מילת ההתעוררות" ומעבירה אותן לגורמי אכיפת החוק כשנדרש ממנה. אמזון מפרסת את המידע בנוגע למספר הבקשות האופציונליות שהיא מקבלת, הזימונים וחלק מהדרישות ללא צו שהיא מקבלת, וכן את המידע אודות כמה בקשות לא חוקיות הוגשו אליה.
מגבלות
מכשירי אקו סיפקו תגובות לא עקביות כשנשאלו שאלות נפוצות בהן המשתמשים ציפו לתשובות טובות יותר. זאת משום שלעיתים המכשיר מבלבל בין משמעויות שונות של מילים שנשמעות זהות.
יהודה נוריאל
ביוגרפיה
נוריאל התגורר בתל אביב, הוא היה אב לבן.
אני ואתה (שיר של אריק איינשטיין)
אני ואתה הוא שיר שנכתב על ידי אריק איינשטיין והולחן על ידי מיקי גבריאלוב, ומתחיל במילים "אני ואתה נשנה את העולם". הוא יצא לאור לראשונה בביצוע איינשטיין, באלבום "בדשא אצל אביגדור" ב-1971. זהו אחד השירים המזוהים ביותר עם אריק איינשטיין.
מתחת לעור
תגובות
ההפקה הלונדונית זכתה גם היא לשלל ביקורות חיוביות.
היינץ ריינפרט
גרופנפיהרר היינץ ריינפרט (בגרמנית: Heinz Reinefarth; 26 בדצמבר 1903 – 7 במאי 1979) היה מפקד בכיר בוואפן אס אס שפיקד על כוחות במלחמת העולם השנייה, והתפרסם במיוחד בשל חלקו בדיכוי מרד ורשה.
מייקל קנת' ויליאמס
קריירת משחק
בשנת 1999 שיחק בסרטו של מרטין סקורסזה "לגעת במוות", לצידם של ניקולס קייג' וג'ון גודמן בתפקיד של סוחר סמים.
הוא גילם את מונטרוז פרימן, אביו הנוקשה והמסתורי של אטיקוס בסדרת האימה "ארץ לאבקראפט" ששודרה ברשת HBO ב־2020.
ישראל אייזנשטיין
כתביו
ביאוריו על התלמוד הירושלמי, חלקם נספחו לספרו "עמודי אש" בשם עמודי ירושלים וחלקם נותרו בכתב-יד ונדפסו במהדורת הירושלמי שנדפסה בווילנה (תרפ"ו) בשם עמודי ירושלים תניינא.
נשים בצמרת
גריזלדה הסבלנית
גריזלדה הסבלנית היא אחת מאורחות הסעודה החגיגית של מרלין במערכה הראשונה. היא האחרונה שמגיעה למסיבה, כך שמרלין והדמויות האחרות בתמונה מזמינות את האוכל בלעדיה. גריזלדה זוכה למקום בהיסטוריה כשצ'וסר עיבד אותה (מטקסטים מוקדמים של בוקאצ'ו) בסיפורי קֶנְטֶרְבֶרִי. בסיפורו של צ'וסר וגם ב"נשים בצמרת", גריזלדה נבחרת להיות אשתו של המרקיז, למרות שהיא נערה ממשפחת איכרים ענייה. התנאי היחידי שהוא מתנה בפניה הוא שהיא חייבת לציית לו תמיד. אחרי שהם נשואים כמה שנים, גריזלדה יולדת בת. כשהתינוקת מגיעה לגיל שישה שבועות, המרקיז אומר לה שהיא חייבת לוותר עליה, וכך אכן היא עושה. כעבור ארבע שנים, גריזלדה יולדת בן. עליה לוותר גם על הבן כעבור שנתיים, מכיוון שהדבר מכעיס חלק מאנשי החצר. תריסר שנים לאחר שוויתרה על ילדה האחרון, המרקיז מורה לה לשוב לביתה, והיא מצייתת לו. המרקיז הולך לבית אביה של גריזלדה ומורה לה להתחיל להכין את הארמון לקראת נישואיו. עם הגיעה היא רואה נערה צעירה ונער ומתברר לה שאלו הם ילדיה. כל הסבל בו עמדה היה מבחן לצייתנותה למרקיז. כשהיא מגוללת את סיפורה בקיצור ובדיוק בארוחת הערב עם הנשים האחרות. בארוחה עם מרלין, גריזלדה אומרת שהיא מבינה את הצורך של בעלה בצייתנות מוחלטת, אולם היה נחמד יותר אם לא היה עושה מה שעשה. היא מעבירה זמן ניכר בהגנה על פעולותיו של בעלה מפני האשמותיה של הגבירה ניז'ו בנוגע לאופיו.
יחסי ישראל–נמיביה
יחסי המדינות בראי הסכסוך הישראלי-פלסטיני
לאורך השנים, מספר ארגונים וקבוצות בנמיביה קראו לניתוק היחסים עם ישראל, בתגובה לאירועי הסכסוך הישראלי הפלסטיני. בשנת 2002, האגודה הלאומית לזכויות אדם של נמיביה קראה לניתוק היחסים עם ישראל בשל מה שהגדירה "ההכחשה המתמשכת של מדינת ישראל, של הזכות הבלתי מעורערת להגדרה עצמית לעם של פלסטין". כמו כן, במהלך מבצע עופרת יצוקה בראשית שנת 2009, מפלגות האופוזיציה בפרלמנט הנמיבי קראו אף הן לניתוקם המיידי של היחסים הדיפלומטיים עם ישראל.
יחסים כלכליים
ביולי 2011, בעקבות חשדות להוצאת יהלומים מהמדינה שלא כדין ולהברחת אחרים במקומם, משטרת נמיביה החרימה כאלפיים יהלומים ממפעל הליטוש של לב לבייב. באוגוסט פתח גם האינטרפול, יחד עם משטרת נמיביה, בחקירה בנושא. ביוני 2012 הודיעה ממשלת נמיביה כי הפסיקה את אספקת יהלומי הגלם ללבייב. באפריל 2014 גם הוקפאה פרויקט של לבייב לכריית פוספטים בים. עם זאת חודשיים אחר כך הותר לו לבנות מפעל הדגמה לכריית פוספטים, בו ביקש לשתף גם את חברת כימיקלים לישראל.
קוריינטס
תחבורה
נמל התעופה הבנלאומי דוקטור פרננדו פיראחינה ניבז'רו ממוקם כ-5 ק"מ מהעיר ומשרת אותה.
ווטרברי (קונטיקט)
חינוך
בעיר שוכנת אוניברסיטת פוסט, וכן קמפוסים רבים של אוניברסיטאות, בהם אוניברסיטת קונטיקט, אוניברסיטת ברידג'פורט ואוניברסיטת המדינה המערבית של קונטיקט.
מוריי ווטסון
ביוגרפיה
ווטסון נפטר ב-2 במאי 2017 בגיל 88.
דרור פויר
ביוגרפיה
פויר נולד וגדל בפתח תקווה. בצעירותו היה חבר בתנועת בני עקיבא. במהלך הקריירה העיתונאית שלו היה עורך מוסף "קפטן אינטרנט" בעיתון "הארץ" בשנים 1997–2000, פרסם אסופת טורים ב"טיים אאוט תל אביב", מספר כתבות בעיתון "חדשות", כתב וערך בעיתונים: "שישי", "צומת השרון", "מעריב", "הארץ", "דה מרקר", "טיים-אאוט תל אביב", הירחון "42 מעלות" והמגזין "מסע אחר". מ-2003 הוא כותב רשימות בבלוג "החיים בהיר".
בשנת 2004 החל לכתוב עבור עיתון "גלובס" טורים העוסקים בנושאים חברתיים ופוליטיים, אקטואליים ואישיים. עמדותיו הפוליטיות העיקריות על פי הטורים שכתב הן נגד הטייקונים והשיטה הכלכלית הקפיטליסטית, נגד גירוש עובדים זרים ומבקשי מקלט, בעד המחאה החברתית ונגד המתנחלים. הוא השתתף בהקמת ארגון העיתונאים בישראל ובסערה התקשורתית בנוגע להוספת מנחם בן כשדר נוסף לקרן נויבך בתוכנית הרדיו "סדר יום", היו שהעבירו ביקורת על העמדה שהציג בשם ארגון העיתונאים החדש, שאיננו רואה לנכון להתערב במהלך זה מכיוון שלדעתו מדובר בצעד ניהולי במהותו.
חיים אישיים
ב-2014 עבר השתלת כליה שתרמה לו אמו ותיאר זאת בטורו כאחת החוויות החזקות והעמוקות שעבר בחייו.
מרי, נסיכת בריטניה הגדולה
משפחתה
בשנת 1745 נחת בעלה פרידריך בסקוטלנד עם 6,000 חיילים הסיאנים, על מנת לסייע לאביה ג'ורג' השני, מלך בריטניה במיגור המרד היעקוביטי.
יחסי ליטא–קטר
יחסי ליטא–קטר הם היחסים הדיפלומטיים הרשמיים שבין רפובליקת ליטא למדינת קטר.
דיאגרמת פאזות
נקודה משולשת
נקודה משולשת היא נקודה המציינת את התנאים התרמודינמיים לקיומן של 3 פאזות במקביל בשיווי משקל. למשל בדיאגרמת פאזות של מים כתלות בלחץ ובטמפרטורה, קיימת נקודה אחת של טמפרטורה ולחץ שבה מתקיימות שלוש הפאזות בשיווי משקל: מים, קרח ואדים.
דיאגרמת פאזות דו־ממדית
דיאגרמת הפאזות הפשוטה ביותר היא דיאגרמה של טמפרטורה ולחץ עבור חומר אחד כמו למשל מים (איורים 1, 6). הצירים בדיאגרמה הם הטמפרטורה והלחץ, הדיאגרמה מציגה במרחב הטמפרטורה והלחץ את קווי הדו-קיום שמפרידים בין הפאזות השונות של המים: מוצק, נוזל וגז. הנקודה המשולשת מציגה את התנאים לקיום שלוש הפאזות בו זמנית בשיווי משקל והנקודה הקריטית מציגה את התנאים של הלחץ והטמפרטורה אשר מעליהם אין הבדל בין נוזל לגז ומתקיימת פאזה אחת – זורם.
האזורים הפתוחים בדיאגרמה מייצגים אזורים בהם האנרגיה החופשית אנליטית ומתקיימת רק פאזה אחת בשיווי משקל. אזורים אלו מופרדים על ידי קווי הדו-קיום בהם האנרגיה החפשית לא אנליטית ודרכם מתרחש תהליך מעבר פאזה, אלו הם גבולות הפאזה.
דיאגרמת פאזות של שני רכיבים בעלי מסיסות מלאה
עבור שני מרכיבים נדיפים בתנאי לחץ מסוימים כמו לחץ אטמוספירי, דיאגרמת נקודת הרתיחה מציגה אילו רכיבים של אדי החומר נמצאים בשיווי משקל עם הרכב מסוים של הנוזל בתנאי טמפרטורה מסוימים. דיאגרמת פאזות בינארית של נקודת רתיחה מכילה בדרך כלל את הטמפרטורה בציר האנכי ואת הריכוז היחסי בין החומרים בציר האופקי. במקרה כזה התרשים יכלול שתי עקומות נפרדות המחברות את נקודות הרתיחה של שני החומרים במצבם הטהור, מצב זה מעיד על כך שההרכב של תערובת האדים יכול להיות שונה מההרכב של התערובת הנוזלית עימה האדים נמצאים בשיווי משקל.
מחלבות רמת הגולן
המחלבות נמצאות בקצרין, ונכון ל-2022 בבעלות הקיבוצים אורטל וסאסא (מחזיקים ביחד כ-77%), עין זיוון (19%) ובבעלות קבוצת עסקים מיסודו של רפי איתן (4%). המחלבות מייצרות מוצרי חלב טריים ועמידים ותחליפי חלב טריים ועמידים תחת המותג "מחלבות רמת הגולן".
ז'אן-ברטראן אריסטיד
ביוגרפיה
אריסטיד נולד במחוז הדרום, בעיירה פור סאלי. כשהיה בן 3 חדשים נפטר אביו ואז עבר עם אמו לבירה, פורט-או-פרנס. למד אצל כמרים מן המסדר הסלזיאני של דון בוסקו ובשנת 1974 סיים בהצטיינות את לימודיו במכללת נוטר דאם. בהמשך למד למשך זמן מה תאולוגיה בלה וגה, ברפובליקה הדומיניקנית. בשובו להאיטי למד פילוסופיה במדרשה הגדולה נוטר דאם ולימודי פסיכולוגיה ב. אחרי השלמת לימודים פוסט-אוניברסיטאיים, נסע והשתלם בלימודי תנ"ך והברית החדשה באיטליה, בירושלים ובמנזר כרמיזן של המסדר הסלזיאני על יד בית ג'אלה ובקנדה. בשנת 1982 חזר למולדתו והוסמך לכומר סלזיאני.
יחסי ישראל–מרוקו
מבצע יכין
בשנת 1961 בעקבות אסון טביעת ספינת אגוז וחילופי השלטון בין המלך מוחמד החמישי לבנו חסן השני, נערך משא ומתן חשאי בין ישראל למרוקו והושגה הסכמה שאפשרה את יציאת היהודים מהמדינה. כחלק מההסכם ישראל התחייבה לשלם לממשלת מרוקו סכום של 50 דולר עבור כל יהודי שממשלת מרוקו תאשר את יציאתו מהמדינה, ובנוסף ישראל התחייבה לסייע למרוקו לשדרג את מנגנוני הביטחון הפנימיים שלה. היהודים הורשו להגר ממרוקו בתנאי שישראל לא הייתה היעד המוצהר שלהם, ובתנאי שהעלאתם נעשתה דרך גוף אחראי שאינו ציוני. הגוף שהיה אחראי לשם כך היה היא"ס (HIAS), ארגון יהודי-אמריקאי הומניטרי שנוסד במקור כדי לסייע לפליטים יהודים ב-1881. הארגון סייע ליהודים נתיני ארצות הברית להשיג רישיונות כניסה עבור קרוביהם שבאירופה, לעזור להם בצעדיהם הראשונים בארץ החדשה ולהילחם בחוקים המגבילים את אפשרות ההגירה של יהודים מארץ לארץ. כיום, מטרת ארגון היאס היא לסייע לכלל הפליטים (לאו דווקא יהודים) שנמצאים במצוקה קשה, לעזור להם לאיחוד משפחות, ולפעול למען ביטחונם.
מיסוד קשרים חשאיים
עוד בסוף שנות החמישים, בעוד נושא העלייה מופקד באחריותה של הסוכנות היהודית, שלח ראש ממשלת ישראל, דוד בן-גוריון, את הסופר ואיש החינוך נתן אנדרה שוראקי למרוקו, במסגרת שליחות מטעם משרד החוץ. במרוקו הוא נפגש עם מנהיגי ממשל ואופוזיציה, כולל אישים במפלגת אל-איסתקלאל האופוזיציונרית, במטרה להסדיר ביקור, אפילו חשאי, של בכיר מרוקאי בישראל. מאמציו לא הצליחו להביא למטרה שלשמם נשלח, ושוראקי נשלח לשליחויות נוספות במרוקו שמטרה להמשיך ולקדם מגעים, ויצר קשר בין היתר עם אישים כגון אל-מהדי בן ברכה ממפלגת אל-איסתקלאל וסגן ראש הממשלה עבד רחים בועביד. בכל המקרים הביעו המנהיגים שעימם נפגש שוראקי הערכה רבה כלפי ישראל, אך במקביל סלדו מביקור בה לנוכח אילוצים פנימיים בתוך ארצם. המוסד, במקביל לפעילותה של "המסגרת", הפעיל רשת איסוף תוכן מודיעיני, שנועדה לבלום את השפעתו של גמאל עבד אל נאצר במצרים ובין היתר גילתה תוכנית להתנקשות ביורש העצר חסן בעת מסע דיפלומטי של אביו המלך מוחמד החמישי. המוסד ביצע העברת פרטים לשלישו ואיש אמונו של המלך, מוחמד אופקיר, ניסה להשיג את אמונו, ודרכו להשפיע על עמדת המלך הרשמית ביחס לישראל וליהודים.
כינון יחסים דיפלומטיים
בשנת 1995 לאחר הסכם אוסלו כוננו יחסים דיפלומטים בין המדינות. באותה השנה, אירחה את ועידת הפסגה הכלכלית בקזבלנקה אשר דיוניה עסקו במיוחד בכינון פרויקטים ושיתופי פעולה כלכליים בין ישראל לשכנותיה, אך יוזמות אלו לא הבשילו לכלל מעשה.
שיתוף פעולה כלכלי
ב-13 בפברואר 2022 נחתמה עסקה ביטחונית בין מרוקו לתעשייה האווירית על סך 500 מיליון דולר, שבמסגרתה תספק התעשייה האווירית למרוקו טילים נגד טילים.
שיתוף פעולה תרבותי ואקדמי
ב-4 באפריל 2022 דווח על הפקה משותפת של סרט קולנוע בין ישראל מרוקו וארצות הברית, אשר ייקרא בשם "Autisto", ויעסוק באישה המתגוררת בתל אביב ביחד עם בנה, הלוקה באוטיזם ובאפילפסיה. לפי הדיווח, ההסכם על ההפקה המשותפת פורסמה לקראת סוף 2020, ובנוסף, הסרט קיבל תמיכה ממרכז הקולנוע המרוקאי ומחברת הפקות מרוקנית בשם "Valkyries Productions".
הדוכסות הגדולה של וירצבורג
היסטוריה
לאחר פירוקה של האימפריה הרומית הקדושה הצטרפה הדוכסות לקונפדרציה של הריין, ובשנת 1810 צורפה לדוכסות העיר שוויינפורט.
כריסטי פירס
מכללות ומועדונים
בינואר 2013 היא הצטרפה ל"סקיי בלו" שהוקמה מחדש כחלק מייסוד ליגת ה-NWSL. בשתי עונותיה הראשונות בליגה, נבחרה פירס לנבחרת המצטיינות השנתית, את קבוצתה לא זכתה להצלחה רבה. בשלוש העונות האחרונות בקריירה שלה, לא הצליחה פירס להעפיל עם הקבוצה לפלייאוף, ובסיום עונת 2017 הודיעה על פרישתה ממשחק פעיל בגיל 42.
נבחרת ארצות הברית
ב-2012 זכתה פירס עם הנבחרת האמריקאית במדליית זהב באולימפיאדת לונדון, לאחר ניצחון 2-1 בגמר על יפן. הייתה זו המדלייה האולימפית הרביעית בה זכתה. היא פתחה בכל ששת משחקי הנבחרת בטורניר, שיחקה 570 דקות ולא החמיצה אף דקה.
יוסף חיים לוקשטיין
חייו
הרב לוקשטיין היה ציוני ושימש כיושב ראש הוועדה הארץ ישראלית של ועידת יהודי אמריקה לפני קום המדינה. היה חבר בתנועת המזרחי ואף השתתף בקונגרס שלפני מלחמת העולם השנייה.
רוז'ה איגנטובה
פעילות פלילית
בשנת 2014, היא הקימה תוכנית הונאת פונזי בשם OneCoin. בסביבות 25 באוקטובר 2017 היא עלתה על טיסת ריינאייר שיצאה מסופיה לאתונה שביוון ומאז היא נעלמה. בשנת 2019, אחיה קונסטנטין איגנטוב הודה בהונאה והלבנת הון בקשר עם התוכנית.
עקדת יצחק (גייגר)
היסטוריה
במשך השנים שונה הזיהוי. ראשית, בפינתו הימנית התחתונה של הציור מופיעה חתימה של האמן - "יוסף צבי לעבאך". בפינתו השמאלית מופיע זיהוי של מקום היווצרה - "בעיה"ק צפת ת"ו". על פי המחקר שם המשפחה 'לעבאך' עושה שימוש בשם המשפחה הנוסף של אביו של גייגר - ר' טודרוס ברי"ל [בן ר' יהודה לייב] לעבאך. שנית, חלק מיצירות אחרות של גייגר, כגון "סיפור מגילת אסתר", שאליהן נעשתה ההשוואה, זוהו אף הן בטעות כיצירות של מזרחי.
פרי (מאכל)
שימושים
פירות משמשים למאכל, בצורתם הטבעית או לאחר עיבוד. בבישול משמשים הפירות בעיקר להכנת עוגות וקינוחים. נהוג לשלבם בסלטים, במנות ראשונות, במרקים ובמאכלי בשר ודגים.
התססה
האלכוהול מעכב התפתחות חיידקים ובכך תורם לשימור המשקה. עם זאת, במשך הזמן מתנדף האלכוהול ופעולתו נחלשת.
הקפאה
הקפאת פירות טריים באמצעים ביתיים אינה יעילה היות שמרקמם נפגע בצורה שכמעט ואינה מאפשרת את השימוש בהם לאחר הפשרתם. עם התקדמות טכנולוגיית הקירור, התפתחה טכניקה תעשייתית של הקפאת פירות המאפשרת שימורם לאורך זמן בתנאי טמפרטורה נמוכה, תוך שמירה הרבה יותר יעילה על מרקמם וטעמם ביחס לטכניקת השימורים (לעיל). גם שיטה זו מאפשרת שינוע פירות, ומנוצלת בעיקר לפירות הגדלים באקלים טרופי או באקלים קר מאוד. פירות קטנים מוקפאים בשלמותם, ואילו פירות גדולים מוקפאים כשהם חתוכים.
בהלכה
ירקות בהלכה הם הצמחים שעליהם הירוקים נאכלים ("ירק" מלשון המילה "ירוק"), אך למעשה אין משמעות הלכתית להבדל בין פרי האדמה לבין ירק משום שנפסקה ההלכה שגם עליהם מברכים "בורא פרי האדמה", שלא כדעת רבי יהודה, שפסק לברך עליהם 'בורא מיני דשאים'.
בחוק
שאלת הגדרתם של פירות וירקות עולה גם מלשונו של החוק, על פיה מוגדרים הירקות והפירות על פי רשימה ולא על ידי הגדרה מאלו המובאות כאן.
פרץ בר
קריירה פדגוגית
בֶּר החל לפרסם גם ב"המאסף", בו הופיעו שירים פרי-עטו ומאמרים קצרים. מגע זה חשף אותו להשפעה ישירה של משכילי ברלין בהנהגת אהרן האלה-וולפסון ודוד פרידלנדר הקיצוניים. הוא נעשה ביקורתי יותר כלפי ארחות החיים של היהודים המסורתיים בני זמנו. הוא ראה ערובה לשימור היהדות, כפי שכתבה עליו הביוגרפית לואיז הכט, רק אם תתאים את עצמה לפרוגרמה הקיסרית ולהווייה של הבורגנות האוסטרית. עיקרון זה הנחה את פעילותו בעתיד.
ב-1802 פרסם את "כוס ישועות", מדריך לחיי הדת, ב-1808 הוציא את " Geschichte der Juden", חיבור חלוצי על קורות היהודים. אף כי בֶּר היה רחוק מלהיות היסטוריון מקצועי, ועבודתו כללה בעיקר איסוף בלתי-ביקורתי של מקורות, ספרו היה ניסיון מוקדם להתמודד עם הנושא. הוא ביקר את קשות את הרבנים והציבור השמרני, בעיקר במזרח אירופה, והציגם כבורים הנעדרים חוש אסתטי ועוד. במקביל, הגן במרץ על כל המצוות, וכתב כי האל לא הורה על דברים ללא הגיון, גם אם זה לא ברור עדיין לבני-התמותה. הוא הטיף גם לביטול מלא של האוטונומיה והבדלנות היהודיים, ולתמורה לעדה דתית רגילה, ככל הכנסיות הנוצריות; למול התפוגגות הקורפורציה הימי-ביניימית שאפיינה את חייהם עד עתה, הציע ראייה של ההיסטוריה שלהם כזרם דתי שקיומו כאומה תם עם חורבן בית שני. הוא החל לאמץ מונחים כ"בית-כנסת", על משקל "הכנסייה", לתיאור הקולקטיב היהודי והציג את קורותיהם כקיבוצים נפרדים שפעלו בתוך המדינות המארחות. מבחינה זו הקדים במידת-מה את יצחק מרדכי יוסט, שהנחיל נרטיב דומה למדי. גישה זו גם הביאה ליחס השלילי מאוד שרחש לו צבי גרץ, אבי ההיסטוריוגרפיה הלאומית היהודית.
בעשור הראשון של המאה ה-19 חיבר גם טורים עבור "שולמית", ביטאון הקונסיסטוריה היהודית של וסטפליה, אף כי סירב להתמנות ליועץ של ראשה ישראל יעקבסון.
יום האישה הבין-לאומי
היסטוריה
האמריקאים המשיכו לציין את יום האישה הלאומי ביום ראשון האחרון של חודש פברואר.
אירועים בישראל
לאורך השנים מצוין היום באירועים שונים: במושב הכנסת, בטורי כתיבה ובכתבות בעיתונות , בהרצאות, בקיום ועידת "הנשים של המדינה" ביוזמת ידיעות אחרונות, במופעים, בפרויקטים מיוחדים על ידי ארגוני הנשים בישראל, חברת המתנ"סים וגופים שונים, במערכת החינוך ועוד.
בורנמות'
יהודים בעיר
בעיר גרים קבע כמה מאות יהודים ובתקופת הקיט מספר זה גודל עקב תיירות ובתי מלון כשרים. ישנם שלושה בתי כנסת (לשנת 2019) שכוללים בית כנסת אורתודוקסי, רפורמי, ובית חב"ד. ניתן לרכוש מזון כשר במקומות אלו וכן בחלק מרשתות המזון.
אנטוניו גוטרש
ביוגרפיה
גוטרש הצטרף למפלגה הסוציאליסטית ועד מהרה הפך לאחד ממנהיגיה. בשנים 1974–1975 שימש כראש הלשכה לתעשייה. בשנים 1976–1995 כיהן כציר בפרלמנט. בשנת 1992 מונה לראש המפלגה הסוציאליסטית ולמנהיג האופוזיציה מול ממשלתו של אניבל קבאקו סילבה. בספטמבר 1992 מונה לסגן-נשיא האינטרנציונל הסוציאליסטי.
יבגניה קנייבה
אלופת אירופה
באליפות אירופה בהתעמלות אמנותית שנערכה בטורינו, איטליה בשנת 2008 זכתה קנייבה במדליית זהב בתחרות הקרב רב אישי. באליפות אירופה שנערכה בבאקו, אזרבייג'ן בשנת 2009 זכתה קנייבה בכל 5 מדליות הזהב האפשריות.
אלופת עולם
באליפות העולם בהתעמלות אמנותית שנערכה באוג'יאמדה, יפן בשנת 2009 זכתה קנייבה בכל 6 מדליות הזהב האפשרויות, באליפות העולם שנערכה במוסקבה רוסיה בשנת 2010 היא זכתה ב-5 מדליות, מהן 4 זהב ובאליפות העולם שנערכה במונפלייה, צרפת בשנת 2011 היא זכתה בכל 6 מדליות הזהב האפשרויות פעם נוספת.
מרגרט קין
עלילת הסרט
בתחילת שנות ה-50 מרגרט עוזבת את בעלה ולוקחת את ילדתה ג'יין לסן פרנסיסקו. היא מוצאת עבודה כמאיירת במפעל לייצור רהיטים. בתערוכת רחוב בה היא מציגה ומוכרת את ציורי הדיוקן שלה, ב-1955 היא פוגשת את וולטר קין, אשר מוכר את ציוריו גם הוא. זמן לא רב לאחר מכן, הם מתחילים לצאת ומרגרט נענית להצעת נישואין של וולטר, והם מתחתנים.
וולטר הולך למועדון ג'אז פופולרי ומנסה לשכנע את הבעלים לרכוש את ציוריהם של בני הזוג. הבעלים מסכים להשכיר חלק מקירות המועדון רק לוולטר. אישה שיכורה מתרשמת מאחד הציורים של מרגרט וקונה אותו. בפעם השנייה שוולטר מגיע למועדון, כתב רכילות מקומי מעוניין לדעת עוד על האמנות של וולטר, אבל מתעניין רק בציוריה של מרגרט. לאחר מכן, וולטר מראה למרגרט את כל הכסף שהרוויחו ממכירת הציורים. הוא אומר לה שהם צוות טוב, ושהיא יכולה להקדיש עוד זמן לציור בבית, בזמן שהוא ינסה למצוא רוכשים לציורים.
ארגון העיתונאים והעיתונאיות בישראל
רקע היסטורי
עוד מלפני קום המדינה פעל "איגוד עיתונאי ארץ ישראל", אשר הוקם בשנת 1946, ולאחר קום המדינה שינה את שמו ל"איגוד הארצי של עיתונאי ישראל". האיגוד הארצי איגד את שלוש אגודות העיתונאים האזוריות, אגודת העיתונאים בתל אביב, אגודת העיתונאים ירושלים ו"אגודת העיתונאים חיפה והצפון". האגודה החזקה והפעילה ביותר הייתה אגודת העיתונאים בתל אביב, אשר הוקמה ב-1935.
בעזרת הסכמים קיבוציים עם ארגון המו"לים, הצליחה האיגוד לשמור על תנאי העבודה של העיתונאים. אך בשנות ה-80, חל כרסום בכוחן של אגודות העיתונאים, לאחר שכלי התקשורת חדשים, בראשם העיתון "חדשות" שהוקם ב-1984, החתימו את עובדיהם על חוזי העסקה אישיים ולא קיבוציים, דבר שהגביל את האפשרות לנהל מאבקי שכר משותפים לכלל העיתונאים. המאבק של האגודה נגד "חדשות" כלל חרם על סיקור הקמת העיתון, ומניעה תחילה מהעיתונאים של "חדשות" להיות חברים באגודת העיתונאים בתל אביב. עם עלייתם של כלי תקשורת חדשים נוספים, עיתונים מקומיים, הטלוויזיה המסחרית והכבלים ותחנות הרדיו האזוריות, כולם החתימו את עובדיהם על חוזי העסקה אישיים. בשנות ה-90 החלו גם כלי התקשורת הוותיקים יותר לאמץ את שיטת החוזים האישיים, והאגודות נחלשו אף יותר.
פעילות
בשנת 2017 עתר הארגון לבג"ץ נגד התיקון לחוק השידור הישראלי, המפצל לשניים את תאגיד השידור הישראלי "כאן", ונגד הגבלות שהטילה משטרת ישראל על חופש הסיקור העיתונאי בירושלים.
בינואר 2022, בעקבות מינויו של נשיא מועצת העיתונות, השופט בדימוס חנן מלצר, ליו"ר מגדל חברה לביטוח, ביקש הארגון לכנס דיון דחוף של המועצה, מחשש שבכפל התפקידים של הנשיא גלום ניגוד עניינים פוטנציאלי". חודש אחר כך רוב חברי מועצת העיתונות הצביעו בעד המשך כהונתו של מלצר, בעקבות האישור החליט ארגון העיתונאים לפרוש ולהקים מסגרת חלופית למועצה.
אוטיניה
היסטוריה
העיירה נזכרת בתעודות משנת 1610 כעיר פרטית בבעלות האצולה. בתיאור משנת 1786 הודגש שאוטיניה נודעת בסביבתה במסחר במלח ובטבק. במאה ה-19 יצא לעיירה שם כמקום ייצור כלי חרס.
בשואה
ביום 25 בספטמבר 1942, ערב סוכות, חוסל היישוב היהודי בעיירה. אנשי הגסטאפו שהגיעו אליה, בסיוע שוטרים אוקראינים, הקיפו את העיירה והציבו מקלעים בקרנות הרחובות. תוך מעבר מבית לבית, רוכזו 1,800 יהודי העיירה במשאיות, ושולחו ממנה למחנה "טחנת רודולף" שבסטניסלבוב, שם רבים מהם נורו במקום, והנותרים הועברו למחנה ההשמדה בלז'ץ.
ג'ושואה ג'ון
קריירה בינלאומית
בצעירותו, ג'ון שיחק בנבחרת הצעירה של הולנד. ב-29 באפריל 2014 קיבל אישור לייצג את ארובה, אך רק ב-9 בספטמבר 2018 ערך את הופעת הבכורה שלו בנבחרת בניצחון 1–3 נגד.
מוטי מזרחי (קצין)
מוטי מזרחי (נולד ב-1952) הוא קצין צה"ל במילואים בדרגת אלוף-משנה. לאחר שחרורו כיהן כמנכ"ל חברות בקבוצת עזריאלי.
איוואן נובוסלצב
איוואן יבגנייביץ' נובוסלצב (ברוסית: Ива́н Евге́ньевич Новосе́льцев; נולד ב-25 באוגוסט 1991 במוסקבה שברוסיה) הוא כדורגלן רוסי, המשחק בעמדת הבלם בקבוצת ארסנל טולה.
סוקר בול
פורמט
ה-NASL השתמשה בכמה פורמטים שונים עבור משחקי האליפות שלה במהלך ההיסטוריה שלה.
ה-NASL הצטמצם מ-17 קבוצות ל-5 קבוצות בלבד לעונת 1969, כך שלא נערכו משחקי גמר. במקום זאת, כמו בליגות רבות באירופה, האליפות הוענקה לקבוצה עם הכי הרבה נקודות במשחקי ליגה.
וונגות
סוגים
הסוג Psophodes והמין היחידי Androphobus viridis הועברו למשפחה דומה - פסופודיים.
תיאטרון קרוב
התיאטרון מציע רפרטואר מקורי לצד מחזאות קלאסית ומודרנית. אנסמבל התיאטרון כולל כ-50 שחקנים, מבוגרים וצעירים, כולם בוגרי בית הספר למשחק. התיאטרון העמיד לעצמו כמטרה לקרב את אוכלוסיות שונות אל מקורות התרבות העכשוויים והקלסיים ולפתח איתם פרויקטים חינוכיים מגוונים.
ג'וליה באטרס
ראשית חייה
באטרס נולדה בלוס אנג'לס, קליפורניה, לדארין באטרס, אנימטור בחברת דיסני, שעבד על סרטים כמו לשבור את הקרח וראלף שובר את האינטרנט, וללורליי באטרס, שנולדה לבית היל בלוס אנג'לס, קליפורניה.
עמנואל פרופר
קורות חיים
תחביביו : מתמטיקה, פילוסופיה, היסטוריה, ובעיקר שענות. היה שען מעולה.
תלמה בארלו
קריירה
מאז סיום תפקידה ב"קורוניישן סטריט" הופיעה בארלו גם בתיאטרון. היא שיחקה בתפקיד מאדאם ארקטי במחזה "Blithe Spirit", מאם במחזה "Enjoy" מאת אלן בנט, ואבי ברוסטר במחזה "רעל ותחרה" שהוצג ב-2003 בווסט אנד. עוד שיחקה בארלו גם בתסכיתים ברדיו. ב-2003 עברה לגור באייל אוף בורבק שבדורסט.
לאן פרחו הפרפרים
רשימת רצועות
כל השירים עובדו על ידי שם-טוב לוי, למעט "האור בקצה" שעובד על ידי שם טוב לוי ויהודה פוליקר, ו"שלום חבר" שעובד על ידי שלום חנוך.
פרדיננד השלישי, הדוכס הגדול של טוסקנה
ביוגרפיה
בשנת 1792 במהלך המהפכה הצרפתית, הכיר פרדיננד באופן רשמי ברפובליקה הצרפתית הראשונה, ובכך היה לבית המלוכה הראשון שהכיר בה. משהחלו מלחמות המהפכה הצרפתית, שוכנע פרדיננד על ידי שליטי בריטניה ורוסיה להצטרף לקואליציה האנטי-צרפתית הראשונה, ואכן, פרדיננד כרת עימם ברית, אך נתן רק תמיכה פסיבית ועשה זאת ללא שום התלהבות. כעבור שנה משראה פרדיננד את הניצחונות המהדהדים של הצרפתים, פרש מהקואליציה, וב-1 במרץ 1795 הכריז על נייטרליותה של טוסקנה במלחמה.
ישי (פירושונים)
{{פירושונים| אישים:
Storm Corrosion
Storm Corrosion הוא הרכב אנגלי-שוודי בראשותם של שני סולנים של שתי להקות: מיקאל אוקרפלט מלהקת הפרוגרסיב מטאל השוודית, אופת' וסטיבן וילסון מלהקת הרוק המתקדם הבריטית, פורקיופיין טרי.
האלבום
האלבום כולל 6 יצירות בין 6 ל-10 דקות. כל הטקסטים נכתבו בידי סטיבן וילסון והולחנו על ידי אוקרפלט ווילסון. באלבום מתופף גווין האריסון המתופף של פורקיופיין טרי. האלבום הופק על ידי הצמד. השירים הם בסגנון רוק מתקדם, פרוגרסיב מטאל, אוונגרד ורבים. האלבום הוא סיפור המתרחש בתוך יער אפל וקודר.
אמילי סיבום
אלופת עולם, בעלת 3 מדליות זהב
באליפות העולם שנערכה בקאזאן רוסיה באוגוסט 2015 זכתה סיבום ב-4 מדליות, 3 זהב ו-1 ארד. מדליות זהב, במשחה ל-100 מטר גב בתוצאה של 58.26 שניות, לפני בת ארצה מדיסון וילסון (58.75 שניות) ומיה נילסן מדנמרק (58.86 שניות), במשחה ל-200 מטר גב בשיא אוסטרליה חדש של 2:05.81 דקות, לפני מליסה פרנקלין (2:06.34 דקות) וקטינקה הוסו מהונגריה (2:06.84 דקות) ובמשחה שליחות 4x100 מטר חופשי בשיא אליפות חדש של 3:31.48 דקות, לפני הולנד (3:33.67 דקות) וארצות הברית (3:34.61 דקות). כשחיינית ראשונה היא קבעה שיא אישי חדש של 53.92 שניות. מדליית ארד, במשחה שליחות 4x100 מטר מעורב בתוצאה של 3:55.56 דקות, אחרי סין (3:54.41 דקות) ושוודיה (3:55.24 דקות). נוסף לכך היא סיימה במקום רביעי במשחה ל-50 מטר גב בתוצאה של 27.66 שניות.
ציסטת ברטולין
אפידמיולוגיה
כשני אחוזים מהנשים יסבלו מציסטת ברטולין בשלב כלשהו בחייהן. הן מופיעות בשיעור של 0.55 לכל 1000 שנות אדם ואצל נשים בגילאי 35–50 שנים בשיעור של 1.21 לכל 1000 שנות אדם. השכיחות של ציסטה בתעלת הברטולין עולה עם הגיל עד גיל המעבר, ופוחתת לאחר מכן. נשים היספאניות עשויות לסבול מציסטות כאלה לעיתים קרובות יותר מאשר נשים לבנות ומאשר נשים שחורות. כמו כן, לידות מרובות מעלות את הסיכון לפתח ציסטה כזו.
סוד הממלכה הקסומה: היום פיראטית, מחר נסיכה!
סוד הממלכה הקסומה: היום פיראטית, מחר נסיכה! (באנגלית: !The Swan Princess: Princess Tomorrow, Pirate Today) הוא סרט פנטזיה והרפתקאות מוזיקלי אמריקאי בהנפשה ממוחשבת משנת 2016, שהופק על ידי חברות ההפקה Crest Animation Productions, Nest Family Entertainment, Streetlight Productions ו-Sony Wonder. הסרט בוים ונכתב על ידי ברייאן ניסן, יחד עם ביומו של ריצ'רד ריץ'.
הסרט משמש כסרט השישי בסדרת הסרטים "סוד הממלכה הקסומה", לאחר הסרט "הממלכה הקסומה: סיפור מלכותי", והוא מספר על אליס, בתם המאומצת של אודט ודרק, אשר יוצאת להרפתקה בלב הים יחד עם חבריה החיות של אודט במקום ללמוד כיצד אמורה נסיכה להתנהג.
הסרט הופץ לראשונה בארצות הברית ב-DVD וב-Blu-ray ב-6 בספטמבר 2016 על ידי Sony Pictures Home Entertainment. בישראל הסרט הופץ לראשונה בדיבוב עברי ב-DVD על ידי התו השמיני בשנת 2016, לאחר שהסרט האחרון שדובב לעברית במסגרת סדרת הסרטים היה "סוד הממלכה הקסומה 2: סודה של הטירה" בשנת 1997. אורך הסרט הוא כ-79 דקות, ושפת המקור שלו היא אנגלית.
דייב פרנקו
קריירה
הופעת הבכורה של פרנקו על המסך הקטן הייתה בשנת 2006 כאשר השתתף בדרמה "הרקיע השביעי" ברשת הטלוויזיה The CW. מאז הופיע פרנקו בתוכניות טלוויזיה נוספות כגון "נא לא להפריע" ו"יאנג המשפטים". ב-2007 ערך את הופעת הבכורה שלו בקולנוע בקומדיה "אפטר סקס". פרנקו קיבל תפקידים בולטים בסרטים נוספים כמו "סופרבאד - חרמן על הזמן", "צ'ארלי סנט קלאוד", "רחוב ג'אמפ 21", "מת עליה", "קיצור הדרך" ו"האשליה".
יוסף מישן
ביוגרפיה
מישן היה חבר בוועד המרכזי של הר"י, ובשנים 1950–1957 עמד בראש הסניף התל אביבי של ההסתדרות הרפואית בישראל.
מתחביביו : אספן של מטבעות יהודיות. היה בין המייסדים של החברה הנומיסמטית לישראל, ב- 10 במאי 1945. היה יושב ראש החברה הישראלית למדליות ולמטבעות.
לאופולד, דוכס לורן
שלטונו
במהלך מלחמת הירושה הספרדית נכבשה בירתו של לאופולד נאנסי, ולאופולד ומשפחתו עברו לארמון לינוויל, שהפכה תחת חסותו לוורסאי של לורן. בשנת 1715 מת לואי הארבעה עשר ואחיה של אליזבת שארלוט, פיליפ השני, דוכס אורליאן הפך לעוצר בשמו של לואי החמישה עשר הקטין למשך שבע שנים, במהלכן העניק אדמות נוספות לטובת גיסו, לאופולד.
המפגש
הפקה
ג'רמי רנר לוהק לסרט ב-6 במארס 2015, לגלם דמותו של פרופסור לפיזיקה. פורסט ויטאקר לוהק ב-2015, ואחריו מייקל סטולברג הצטרף לפרויקט בחודש יוני, לגלם דמותו של סוכן CIA. הפרופסור לבלשנות ד"ר ג'סיקה קון הובאה על מנת לייעץ לאיימי אדמס.
הפצה
בחודש מאי 2014, סרטי פרמאונט רכשה את זכויות ההפצה של הסרט בארצות הברית ובקנדה. זמן קצר לאחר מכן, חברת ההפצה הבינלאומית של סרטי סוני, ביחד עם Stage 6 Films, רכשו את זכויות ההפצה הבינלאומיות של הסרט. הסרט הוצג בבכורה עולמית בפסטיבל הסרטים של ונציה ב-1 בספטמבר 2016. כמו כן הוקרן בפסטיבל הסרטים הבינלאומי בטורונטו, פסטיבל הסרטים של טליורייד, ובפסטיבל הסרטים של לונדון. הסרט עלה לאקרנים לראשונה בהפצה מסחרית ב-11 בנובמבר 2016.
ביקורות
העיתון הבריטי הגרדיאן דירג אותו במקום השלישי ברשימת הסרטים הטובים ביותר של שנת 2016. המבקרת קתרין שוארד כתבה שהסרט "מסתכם למשהו טרנסצנדנטי; משהו שמצית מחדש את ההתרגשות לקולנוע, לחיים". גורמים אחרים, ביניהם io9, Den of Geek, WhatCulture, Mir Fantastiki, The Atlantic, Blastr ו-igital Trends, בחרו בסרט זה כסרט הטוב ביותר של שנת 2016.
דייוויד פקארד
היולט פקארד
החברה, שנהנתה מיכולות הניהול המצוינות של פקארד ומהחידושים הטכנולוגיים הרבים שסיפק היולט, צמחה והפכה להיות היצרנית הגדולה בעולם של מכשירי מדידה חשמליים. בנוסף הפכה היולט פקארד ליצרנית גדולה של מחשבונים, מחשבים ומדפסות דיו ולייזר.
מחלקת ההגנה של ארצות הברית
עם כניסתו לתפקיד נשיא ארצות הברית ב-1969, מינה ריצ'רד ניקסון את פקארד למשרת סגן של מזכיר ההגנה של ארצות הברית, מלווין ליירד. בעת כהונתו זו הביא פקארד לצבא ארצות הברית תפיסות הנוגעות לניהול משאבים הנהוגות במגזר העסקי ואשר יושמו לראשונה בצבא. בנוסף, ייסד פקארד את ה-Defense Systems Management College.
דוד שוהם
משפחתו
את שירותו הצבאי סיים בדרגת רב-סרן.
אירוויזיון 2021
הכנות
באותו היום פורסם כי הסלוגן של 2020 יישאר ל-2021, עיצוב הבמה יישאר זהה ובחירת המנחים לתחרות תישאר על כנה. ב-17 בנובמבר 2020 איגוד השידור האירופי הודיע שכל המדינות שהיו אמורות להתמודד ב-2020 יתמודדו ב-2021 ושחלוקת חצאי הגמר לאירוויזיון 2020 תישאר לאירוויזיון 2021. ב-18 בנובמבר 2020 פורסם כי כל 41 המתמודדים יקליטו הופעה של שירם בארצם ובמקרה שמתמודד לא יוכל להגיע לרוטרדם אז הופעתו המוקלטת תשודר בתחרות. ב-19 בנובמבר 2020 פורסם כי המיקום בו הולנד הייתה אמורה להופיע באירוויזיון 2020, יהיה המיקום בו תופיע ב-2021.
תוצאות סופיות - כולל חצאי הגמר
זוהי טבלה המציגה את מיקומן הסופי של כל המדינות אשר השתתפו בתחרות האירוויזיון בשנת 2021.
מבצעים חוזרים
לאחר ביטול אירוויזיון 2020 הודיעו גופי השידור מהמדינות הבאות כי בשנת 2021 הם יבחרו באופן פנימי את אותם אמנים שנבחרו בתחילה לשנת 2020: אוסטרליה, אוסטריה, אזרבייג'ן, איסלנד, בלגיה, בולגריה, צ'כיה, גאורגיה, יוון, אירלנד, ישראל, לטביה, מלטה, מולדובה, הולנד, מקדוניה הצפונית, רומניה, סן מרינו, סלובניה, ספרד, סרביה, שווייץ, אוקראינה והממלכה המאוחדת.
ארווין סאבו
ביוגרפיה
הוא תמך במהפכה פרולטרית אלימה ולא נטולת טרור. הוא השתתף בעבודת הקבוצה (סוציאליסטים מהפכניים) שניסו להתנקש בחייו של ראש הממשלה אישטוואן טיסה.
מריאנה ויזובסקה
השכלה וקריירה
ויזובסקה נולדה בקייב, הבכורה מבין שלוש אחיות. אביה היה כימאי שעבד במפעל המטוסים אנטונוב, ואימה הייתה מהנדסת. היא למדה בבית ספר תיכון לתלמידים מחוננים בעלי הישגים גבוהים במדעים וטכנולוגיה,. כשהייתה בתיכון היא התחרתה באולימפיאדות מתמטיקה מקומיות, והגיעה למקום ה־13 בתחרות לאומית שנועדה לבחור את ששת המשתתפים מטעם אוקראינה לאולימפיאדת המתמטיקה הבינלאומית. כסטודנטית בהאוניברסיטה הלאומית ע"ש טאראס שבצ'נקו היא התמודדה ארבע פעמים ב בשנים 2002, 2003, 2004, ו־2005, והגיעה למקום הראשון בשנים 2002 ו־2005. היא כתבה את עבודת המחקר הראשונה שלה ב־2005.
קולוניית מיוט
המבנה של הקולוניה היה שלטון מרכזי במיוט ומדינות חסות עם אוטונומיה בשלושת האיים אנג'ואן, גרנד קומור ומוהלי. האי מיוט הועדף על פני האיים האחרים בעקבות היותה צרפתית משנת 1841 לאחר קניית האי מידי הסולטן אנדיאנטסולי. בין השנים 1896–1899 הקולוניה נוהלה מראוניון.
שנות ה-80 (סדרת טלוויזיה)
ביוני 2020 הוכרז רשמית כי הסדרה תגיע לסיומה עם עונתה החמישית, אחרי כשבע שנים. באוגוסט פרסם אסייג שתופק סדרת המשך: "שנות ה-90". זו עלתה ב-17 בפברואר 2022 וממשיכה את עלילות הדמויות בשנות ה-1990. ב-5 באוקטובר 2020 נודע כי מני אסייג פרש מכתיבת המשך הסדרה ואת מקומו יתפוס אחיינו דניאל אסייג.
Stay (שיר של ריהאנה)
וידאו קליפ
ריהאנה אישרה ב-10 בפברואר 2013 בשטיח האדום של טקס הגראמי שהקליפ ייצא ביום הבא (11 בפברואר) ויופיע לראשונה ב. הקליפ בוים על ידי סופי מולר. כשביקשו מריהאנה לתאר את הקליפ היא הגיבה: "הקליפ היה מאוד מאוד פשוט. נשארתי לאורך כל הקליפ באמבטיה, וצילמנו את זה ממש מקרוב. מיקי אקו גם משתתף בקליפ. זאת הפעם הראשונה שאני משתפת איתו פעולה, אני מאוד מתרגשת לגבי זה מפני שהוא זה שבעצם כתב את השיר ואני פשוט התאהבתי בשיר ובקול שלו ואנחנו רוצים שהוא יהיה חלק מזה, אז אתם תראו אותו בקליפ." היא הוסיפה: "השיר הוא מאוד מרגש ואישי, זה כמעט כמו סיפור, וכשאתה מספר סיפור אפילו לעצמך — אם אתה מספר אותו בקול רם ומבטא את הרגשות שלך — צריך שזה יהיה עמוק כי זה חייב להיות אותנטי". ב-11 בפברואר, ריהאנה פרסמה גרסה "לא חתוכה" של הקליפ בטוויטר, בו היא שוכבת עירומה באמבטיה, ללא מיקי אקו בקליפ. הגרסה הרשמית של הקליפ הופיעה ב מאוחר יותר באותו יום. יום אחרי, הקליפ הועלה לערוץ ה-VEVO הרשמי של הזמרת ולאחר שעות ספורות נחסם לצפייה בשל העירום של ריהאנה; אך החסימה ירדה לאחר מספר ימים.
Make America Great Again
היסטוריה
ביל קלינטון השתמש בסיסמה זו מספר פעמים במהלך מרוץ הבחירות לנשיאות ארצות הברית 1992, אך בגרסה מפורטת יותר ולא כסיסמה בפני עצמה. כך, למשל, קרא לבוחרים "להחזיר את אמריקה לגדולה כלכלית, חינוכית וחברתית".
בשנת 2016 גינה ביל קלינטון את השימוש של דונלד טראמפ בסיסמה זו, בטענה שהיא מעבירה מסר גזעני סמוי לתושבי דרום ארצות הברית: "הסיסמה "להחזיר את אמריקה לגדולתה" - אם אתה דרומי לבן, אתה יודע בדיוק מה זה אומר, נכון? פירוש הסיסמה הוא: אני אתן לך כלכלה כמו שהייתה לפני 50 שנה, ואני אזיז אותך למעלה בסולם החברתי ואזיז אחרים למטה".
מריו הרמוסו
מריו הרמוסו קנסקו (בספרדית: Mario Hermoso Canseco; נולד ב-18 ביוני 1995) הוא כדורגלן ספרדי, המשחק בעמדת הבלם באתלטיקו מדריד.
עידן טוקלומטי-ג'ורנו
עידן טוקלומטי־ג'ורנו (בצרפתית: Idan Toklomati-Jorno; נולד ב־9 באוגוסט 2004) הוא כדורגלן ישראלי-בניני, המשחק בעמדת החלוץ במכבי פתח תקווה מליגת העל, בנבחרת הנוער עד גיל 19 ובנבחרת הצעירה עד גיל 21.
שיקגו טריביון
השיקגו טריביון (באנגלית: Chicago Tribune) הוא עיתון יומי גדול הממוקם בשיקגו שבאילינוי, ארצות הברית והפרסום שמהווה את ספינת הדגל של חברת הטריביון. הטריביון, שבעבר הגדיר את עצמו כ"העיתון הגדול ביותר בעולם", נשאר העיתון היומי הנקרא ביותר באזור המטרופולין של שיקגו ובאזור הימות הגדולות של אמריקה הצפונית (אזור הכולל את שמונה מדינות ארצות הברית: אילינוי, אינדיאנה, מישיגן, מינסוטה, ניו יורק, אוהיו, פנסילבניה וויסקונסין, כמו גם את פרובינציית אונטריו שבקנדה). הטריביון מדורג כעיתון התשיעי בגודלו בארצות הברית ותפוצתו, נכון ל-2019, 238,103 עותקים. באופן מסורתי יוצא לאור הטריביון כברואדשיט, אך ב-13 בינואר 2009 הודיע הטריביון כי הוא ימשיך להיות מופץ כברואדשיט במשלוח הביתה, אך יפורסם בפורמט טבלואיד לדוכני העיתונים, תיבות למכירת עיתונים ובנקודות מכירה בתחנות בהן עוברים נוסעים.
היסטוריה
בסביבות 1854 שכנעו ג'יי די וובסטר וד"ר צ'ארלס ה. ריי את ג'וזף מדיל להתמנות לתפקיד העורך האחראי. ריי הפך לעורך הראשי, מדיל התמנה לעורך הניהולי (managing editor, דרגה מתחת לעורך הראשי) ואלפרד קאוולס סיניור התמנה למנהל החשבונות. כל אחד מהם רכש שליש מהטריביון. תחת הנהגתם הרחיק עצמו הטריביון מתנועת שאינם יודעים דבר והפך לעוגן המפלגה הרפובליקנית בשיקגו. כך או אחרת, העיתון המשיך לפרסם מאמרים אנטי-איריים ואנטי-קתוליים. הטריביון בלע שלושה עיתונים אחרים משיקגו תחת העורכים החדשים: ה-Free West ב-1855, ה-Democratic Press ב-1858 וב-1861 את ה-Chicago Democrat אשר עורכו, ג'ון וונטוורת, עזב את תפקידו כדי להתמנות לראש העיר שיקגו. בין השנים 1858 ל-1860 נודע העיתון כ-Chicago Press & Tribune. אחרי נובמבר 1860 הוא הפך ל-Chicago Daily Tribune. לפני ובמהלך מלחמת האזרחים האמריקנית, העורכים החדשים קידמו אג'נדה אבולושיוניסטית ותמכו בעוז באברהם לינקולן אשר את בחירתו לנשיא ארצות הברית ב-1860 עזר מדיל להבטיח. העיתון נשאר כוח משפיע בפוליטיקה הרפובליקנית במשך שנים לאחר מכן. ב-1861 פרסם הטריביון מילים חדשות לשיר "John Brown's Body" של ויליאם וסטון פאטון והקדים בחודשיים את הגרסה שפורסמה כחודשיים לאחר מכן על ידי ג'וליה וורד האו.
שנות ה-80 וה-90
בנובמבר 1992 נעצר עורך-שותף של הטריביון, סירל "אד" האולי על ידי משטרת שיקגו והואשם בשבעה סעיפים פליליים של התעללות מינית בנסיבות מחמירות על שקיים לכאורה יחסי מין עם שלושה קטינים בביתו באוונסטון. האולי התפטר רשמית מהעיתון בראשית 1993 והודה באשמה באפריל אותה השנה. הוא נידון לשלוש שנות מאסר.
ההמאה ה-21
ה-Howard County Times נבחר ב-2010 ל"עיתון השנה" על ידי Suburban Newspaper Association.
ב-2003, כותבת המאמרים קורנליה גרומן גרפה את הפרס בעבור כתיבת מאמרי מערכת. ב-2005 זכתה ג'וליה קלר בפוליצר בגין דיווח על סופת טורנדו שפגעה ביוטיקה, אילינוי. וגם, ב-2008, צוות תחקיר שכלל את פטרישיה קלהאן, מוריס פוסלי, סאם רואו, טד גרגורי, מייקל אוניל, ואוון אוסנוס, זכה בפוליצר בעבור סדרת כתבות על הרגולציה הממשלתית הלקויה של צעצועים פגומים, עריסות ומושבים לרכב.
בשלהי 2001 הודיע מייקל הולי, בעל טור במדור הספורט, שהוא עוזב את הטריביון לאחר חודשיים בלבד, בשל געגועיו הביתה. הוא חזר בסופו של דבר להבוסטון גלוב, שם עבד בתקופה שקדמה לשכירתו לשירות הטריביון.
בספטמבר 2008 החליטו בטריביון לשכור את שירותיו של בעל טור הספורט השנוי במחלוקת ג'יי מריוטי, זמן קצר לאחר התפטרותו הפתאומית מיריבו העיקרי של הטריביון, שיקגו סאן-טיימס. עם זאת, השיחות הגיעו לקִצן לאחר שהסאן-טיימס איים לתבוע בגין הפרת הסכם אי-תחרות של מריוטי שעתיד היה להיות בתוקף עד אוגוסט 2009.
העשור השני של המאה ה-21
ב-8 בפברואר 2010 כיווץ הטריביון את רוחב העמוד שלו באינץ'. בטריביון ציינו כי הפורמט החדש הפך לסטנדרט בתעשיית העיתונות וכי המהלך ילווה בשינויי תוכן מינימליים.
העיצוב מחדש של 2008
העיצוב מחדש של 2008 היה שנוי במחלוקת ונתפשׂ במידה רבה כמאמץ לקצץ בעלויות. מאז חזר העיתון לסגנון מתון יותר. הסגנון הוא שילוב של הסגנון הישן וסגנון מודרני חדש.
הבחירות לנשיאות בלארוס 2020
הבחירות לנשיאות בלארוס נערכו ב-9 באוגוסט 2020. הנשיא אלכסנדר לוקשנקו, שכבר מכהן 25 שנה כנשיא המדינה, הודיע כי יתמודד לכהונה שישית בתפקיד, לאחר שניצח בכל בחירות לנשיאות שנערכו מאז 1991.
סמינר בית יעקב
קבלה לסמינרים
סעיף זה מתייחס בעיקר לסמינרים הליטאיים בריכוזיים החרדיים הגדולים דוגמת ירושלים, בני ברק ומודיעין עילית.
מי שנופלות בין הכיסאות הן בנות יוצאי עדות המזרח ולעיתים גם בנות ממשפחות של בעלי תשובה. במהלך השנים נשמעו תלונות שונות על אפליית בנות ממוצא מזרחי במוסדות אלו. בדו"ח מבקר המדינה מ-2010 הוקדש פרק מיוחד בן 60 עמודים לנושא זה. המבקר כתב כי וכי . על פי הטענות מכסת ה-30% נקבעה על ידי הרב אלישיב. אולם בשעה שמכסה זו נועדה להיות מכסת מינימום מתייחסים אליה חלק מהסמינרים כתקרת מקסימום. בעבר נעשו ניסיונות שונים לאכוף קבלה על סמך רמת לימודים ולא על בסיס פרמטרים אחרים על מנת למנוע אפליה. אחד מהם היה ניסיון לאכוף מבחן קבלה אחיד שייערך וייבדק בידי גוף חיצוני עליו יסכימו מנהלי הסמינרים ושיהווה תנאי סף להזמנת בת לראיון. הבעיה בפתרון זה הייתה שלסמינרים נשארה הסמכות לפסול בנות אם אינן מתאימות למוסד על רקע השקפתי וכדומה, דרישה שאינה מופקעת בבסיסה משום שבמוסדות אלו מושם דגש רב על החינוך הדתי של הבנות.
מועצת הכנסיות העולמית
היסטוריה
המועצה פרסמה בתולדותיה הצהרות שונות הנוגעות לזכויות האדם, ובין השאר התבטאה בנושאי הפרות זכויות אדם במדינות הקומוניסטיות, ואיומי המלחמה הגרעינית בזמן המלחמה הקרה.
השפעת הקג"ב על המועצה
מספר היסטוריונים טוענים כי על פי מסמכי וסילי מיטרוחין סוכני ק.ג.ב. הסתננו לפעילויות המועצה בתקופת המלחמה הקרה והיטו את מדיניות המועצה על פי ההשקפה הקומוניסטית.
היחס לישראל
המועצה הייתה מעורבת בהכנת המסמך "קאירוס פלסטין" בו נכתב: "הכיבוש הישראלי של האדמות הפלסטיניות הוא חטא נגד האל והאנושות כי הוא שולל מהפלסטינים את זכויות האדם הבסיסיות."
פרנץ האמורי
קריירה
בקיץ חזר להונגריה וחתם בפרנצווארוש במדיה רשם רק הופעה אחת בשנה וחצי. בינואר חתם בוואשאש במדיה שיחק שנתיים.
דלית כהנא
קריירה
כהנא נולדה בחיפה לאב רופא ואם שעסקה במוזיקה ושירתה בצה"ל בלהקת חיל חינוך. ב-1985 התמודדה בקדם אירוויזיון עם השיר "חזור" שזכה במקום התשיעי. ב-1986 הופיעה בפסטיבל שירי הילדים בנתניה.
תומאס קרלין
קריירה
ב-1837 אישר בית המחוקקים של אילינוי את העברת בירת המדינה מוואנדליה לספרינגפילד, זאת על אף התנגדות המושל ג'וזף דאנקן, לשעבר איש סיעת הג'קסונים שניתק עמם את הקשר ונבחר כוויגי. בנייני הממשל המדינתי נבנו והמעבר התרחש באמצע תקופת כהונתו של קרלין. בנאום ההשבעה שלו האשים קרלין את הבנק המדינתי שהיה בשליטה ויגית ואת בנק אילינוי בשאווניטאון במצוקה הפיננסית של המדינה, שהוסיפה לקשיים של החוואים אנשי ארץ הספר. קודמו של קרלין בתפקיד, ג'וזף דאנקן, דחק בקרלין לבטל את חוק העבודות הציבוריות שבית המחוקקים העביר ב-1837, אך קרלין ניסה להשאירו על כנו על אף עלותו הגבוהה וחוסר ניסיונו הפיננסי. הוא הטיל על המושל לשעבר, ג'ון ריינולדס, את המשימה לנסות למכור איגרות חוב באירופה, שכן כרייתה של תעלת אילינוי ומישיגן, שקישרה בין שיקגו לבין נהר אילינוי, וחצתה את מחוז גרין ליד קארולטון, הצריכה מימון של לפחות מיליון דולר. שתי העסקאות שהוסדרו על ידי ריינולדס היו לא טובות עבור המדינה, והיא הפסידה סכום של יותר מ-150,000 דולר. אחד הצדדים לחוזה, חברת רייט ושות' מלונדון, הגיעה לפשיטת רגל כאשר קרלין התלבט אם לאשר את החוזה. מדינת אילינוי מכרה מיד את איגרות החוב שהערך הנקוב שלהן היה 804,000 דולר ב-261,500 דולר, מהלך שהיה למקור למחלוקת פוליטית במשך שנים רבות, ושגרם להשעיית כריית התעלה ב-1842. המחוקקים גם רצו שהמדינה תרכוש מניות בנקים ב-3 מיליון דולר, בטענה שהדיבידנדים שלהם יממנו את העבודות הציבוריות, אך קרלין הזהיר שהמהלך לא יצלח, ווועדת הבנקאות של הסנאט הפילה את ההצעה. תחת זאת, תחזית גביית מס רכוש בסכום של מיליון דולר, הוכחה כבתי מדויקת. קרלין התחנן בפני הקונגרס להקצות שטחי אדמה נוספים לכריית התעלה, והמליץ שבית המחוקקים המדינתי יבטל את הזיכיונות לבנק המדינתי ולבנקים בשאווניטאון, כפי שהיה בתקופת כהונת יורשו תומאס פורד. על אף הרקע שלו בתחום הקרקעות הפדרליות, סירב קרלין לקבל כל מימון ממכירות קרקעות כאלו, והורה שהמתיישבים חייבים לשלם בזהב ובכסף על אף קשיי הנזילות, שהאיצו את המשבר. מחלוקת נוספת שהחלה במהלך תקופת כהונתו של קרלין כמושל, והתפרצה במהלך תקופת כהונת יורשו, הייתה קשורה למורמונים. הפוליטיקאים באילינוי משתי המפלגות קידמו בברכה את ג'וזף סמית' הבן ואת חסידיו כאשר הם נמלטו ממיזורי. קרלין חתם על זיכיון שנתן לסמית' ואנשיו סמכות שלטונית בעיר נאוו. מאוחר יותר קיבל קרלין צווים ממיזורי להסגיר אליהם את סמית', וזה האחרון נעצר זמן קצר לאחר שיצא ממעון המושל.
אפסילון (אי, אנטארקטיקה)
מקור השם
נראה ששם האי -שמקורו באות אפסילון, האות החמישית של האלף-בית היווני, מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות.
לקריאה נוספת
• Defense Mapping Agency 1992, Sailing Directions (planning Guide) and (enroute) for Antarctica, P 348
יחזקאל צ'ארלס וורטסמן
ביוגרפיה
בשנותיו האחרונות עבד כעורך ה"אידישע שטימע" בקליפורניה. יחזקאל וורטסמן נפטר בניו יורק באביב 1938, כבן 60 במותו.
אורי לחמי
ביוגרפיה
בשנת 2001 התגייס לצבא ושירת בבית הספר לרפואה צבאית. בתום שירותו הצבאי, בשנת 2004, יצא בשאלה.
משתנה כחול ובהיר
היסטוריה
אף על פי שמקובל לכנות סוגים של כוכבים משתנים על שם הכוכב הראשון שזוהה כמשתנה מסוג זה, כוכבים אלה נקראים על שם S בדג זהב כאשר הכוכב הראשון שזוהה כמשתנה מסוג זה היה דווקא P בברבור. הסיבה לכך היא ש-P בברבור היה הכוכב הראשון שבספקטרום שלו זוהו גם פסי פליטה וגם פסי בליעה של אותו חומר ותופעה זו (שאינה ייחודית למשתנים כחולים ובהירים) נקראה על שמו "פרופיל P בברבור". הבחירה ב-S בדג זהב נעשתה כדי למנוע בלבול בין סוג זה של כוכבים ובין פרופיל הקרינה.
מאפיינים
בשל כמויות הגז והאבק שמשתנים כחולים ובהירים מעיפים לחלל, הן כרוח שמש והן בהתפרצויות, הם מוקפים למעשה בערפילית. הקרינה העל-סגולה החזקה שנפלטת מהם מיננת את אטומי החומר ויוצרת ספקטרום פליטה. אם הערפילית המקיפה את הכוכב עבה מספיק, אז חלקיה הרחוקים שאינם מיוננים יוצרים ספקטרום בליעה. מצב חריג זה נקרא "פרופיל P בברבור" על שם הכוכב שבו התגלה מאפיין זה לראשונה.
טרן אאוט
טרן אאוט הוא שם לפעולה המשלבת קבוצות שרירים באזור האגן והגפיים התחתונות, המחללת רוטציה כלפי חוץ של ראש עצם הירך במכתש המפרק. מידת הרוטציה תלויה, בין השאר, בנתונים מולדים של מבנה השלד והרצועות, לרבות גמישות מסוימת של פרקי הברך והקרסול, המאפשרים כ-20-30 מעלות נוספות של סיבוב. טרן אאוט היא יכולת חיונית לטכניקת הבלט הקלאסי והיא הבסיס לכל תנועת הבלט.
אומגה רד
דמותו של אומגה רד מדורגת במקום 95 ברשימת מאה נבלי-העל הגדולים של כל הזמנים, לפי אתר IGN.